Η **Νεκρή φύση με Τυριά, Αμύγδαλα και Πρέτζελ** (Ολλανδικά: *Stilleven met kazen, amandelen en krakelingen*) είναι πίνακας ζωγραφικής που φιλοτεχνήθηκε από την Φλαμανδή ζωγράφο Κλάρα Πέιτερς, χρονολογούμενος περίπου το 1615. Πρόκειται για έργο νεκρής φύσης, ζωγραφισμένο με λάδι σε ξύλινο πάνελ. Οι διαστάσεις του είναι 34,5 εκ. ύψος και 49,5 εκ. πλάτος. Η Κλάρα Πέιτερς έχει ενσωματώσει την υπογραφή της στη λαβή του μαχαιριού που απεικονίζεται. Ο πίνακας εκτίθεται στο μουσείο Mauritshuis στη Χάγη.

Το θέμα
-------

Η υπογραφή της ζωγράφου ενσωματωμένη στη λαβή του μαχαιριού
Λεπτομέρεια που απεικονίζει την αυτοπροσωπογραφία της καλλιτέχνιδας, που φορά λευκό καπέλο
Σε αυτόν τον πίνακα, εκτός από τα αντικείμενα που αναφέρονται στον τίτλο, υπάρχουν επίσης λωρίδες βουτύρου, σύκα και ένα ψωμάκι. Στο βάθος υπάρχει ένα επίχρυσο βενετσιάνικο ποτήρι. Τα αμύγδαλα και τα σύκα βρίσκονται σε ένα πιάτο κινεζικής πορσελάνης Wanli.

Αισθητική ανάλυση
-----------------

Η Κλάρα Πέιτερς ειδικευόταν στις νεκρές φύσεις με όμορφα αντικείμενα, νόστιμα φρούτα και ακριβά τρόφιμα. Αυτό το είδος της νεκρής φύσης ονομάζεται *banketje* (μετάφραση:*συμπόσιο*) στα Ολλανδικά. Ο συμβολισμός αυτών των έργων ζωγραφικής δεν είναι πλήρως γνωστός. Θα μπορούσε να είναι μια ενθάρρυνση για εγκράτεια, ή μια αναφορά στο Μυστικό Δείπνο. Ή μπορεί απλά να είναι μια επίδειξη χλιδής και πλούτου. Η Πέιτερς χρησιμοποιούσε συχνά τα ίδια αντικείμενα που απεικονίζονται στον πίνακα, στις νεκρές φύσεις της.

* Νεκρή φύση με το ίδιο πορσελάνινο πιάτο, τώρα τοποθετημένο κάτω από τις λωρίδες του βουτύρουΝεκρή φύση με το ίδιο πορσελάνινο πιάτο, τώρα τοποθετημένο κάτω από τις λωρίδες του βουτύρου
* Νεκρή φύση με παρόμοιο Βενετσιάνικο ποτήρι και σύκα. Υπάρχει μια δαγκωματιά σε ένα από τα πρέτζελΝεκρή φύση με παρόμοιο Βενετσιάνικο ποτήρι και σύκα. Υπάρχει μια δαγκωματιά σε ένα από τα πρέτζελ
* Νεκρή φύση με παρόμοια τοποθέτηση του πιάτου, οι λωρίδες του βουτύρου είναι τοποθετημένες πάνω στο τυρίΝεκρή φύση με παρόμοια τοποθέτηση του πιάτου, οι λωρίδες του βουτύρου είναι τοποθετημένες πάνω στο τυρί

Στην ανάκλαση της κανάτας πίσω από το τυρί, η Πέιτερς ζωγράφισε το πορτρέτο της. Ακολούθησε, με αυτόν τον τρόπο, το παράδειγμα του Φλαμανδού ζωγράφου Γιαν βαν Άικ, ο οποίος ζωγράφισε την αυτοπροσωπογραφία του το 1434 στον περίφημο πίνακα *Ο Γάμος των Αρνολφίνι*. Η Κλάρα Πέιτερς φιλοτέχνησε συνολικά επτά αυτοπροσωπογραφίες, συμπεριλαμβανομένης και αυτής.

Η αγορά του έργου
-----------------

Ο πίνακας αποκτήθηκε από το μουσείο Mauritshuis τον Ιούνιο του 2012. Η αγοραπωλησία κατέστη δυνατή με την υποστήριξη χορηγιών του *Vereniging Rembrandt*, του *A.M. Roeters van Lennep Fonds*, του *Utrechtse Rembrandt Cirkel* και του *Caius Fonds*.

Κληρονομιά
----------

Στις 22 Ιουνίου 2014, έγινε ένα ειδικό αφιέρωμα της τηλεοπτικής εκπομπής  *Kunstuur*, για το ανακαινισμένο μουσείο Mauritshuis. Η Ολλανδή υπουργός Jet Bussemaker εξήγησε γιατί ο πίνακας *Νεκρή φύση με τυριά, αμύγδαλα και πρέτζελ*  ήταν ο αγαπημένος της στο μουσείο.

Παραπομπές
----------

1. 1 2
2. ↑
3. ↑  «Mauritshuis verwerft bijzonder stilleven Clara Peeters» (στα Ολλανδικά). 20 Ιουνίου 2012. Ανακτήθηκε στις 29 Ιουνίου 2016.
4. 1 2
5. ↑  «Clara Peeters, bescheiden schilder van stillevens» (στα Ολλανδικά). 28 Ιουνίου 2016. Ανακτήθηκε στις 29 Ιουνίου 2016.
6. ↑
7. ↑
8. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Αυγούστου 2016. Ανακτήθηκε στις 27 Ιουλίου 2016.